BOMA Vleismark Die Vleismark met 'n Verskil
BOMA Vleismark is reeds die afgelope 22 jaar deel van die gemeenskap van inwoners, skole en kerke in die ooste van Pretoria. Met BOMA Vleismark se strewe na gehalte en diens, is hulle die afgelope tien jaar deur die Suid-Afrikaanse Rooivleisbedryf bekroon met vele Cleaver-toekennings, waarvan vier agtereenvolgende jare vir die beste Vleismark in die land.
BOMA Vleismark voorsien vleisprodukte van gehalte. Hulle bied alles vir die braai: van rypgemaakte biefstuk, 'n geurige verskeidenheid wors, sappige sosaties, knoffelbrood en voorbereide slaai, tot koeksisters en poeding. BOMA Vleismark is ook 'n trotse verskaffer van Karoolam.
'n BOMA is 'n bymekaarkom plek waar daar gekook en geëet word – dit is presies wat by BOMA Vleismark gebeur. By die Deli word klaargaar etes aangebied, gereed om tuis op te warm.
Sondae word warm wegneem-etes voorberei deur BOMA Vleismark se Deli, en in die winter is daar daagliks warm sop.
BOMA Vleismark het onlangs uitgebrei deur Café BOMA in Moreletta Plaza te open. Met 'n trotse rekord van gehalteprodukte, kan kliënte nou smul aan lekkernye wat hulle reeds by BOMA Vleismark leer ken het.
Vir die gerief van hul kliënte het BOMA Vleismark pas 'n tak in die nuwe winkelsentrum Olympus Village in Olympus rylaan geopen. BOMA Biltong & Braai op die hoek van Jacqueline en Solomon Mahlangu rylaan is 'n geriefswinkel vir die inwoners van Garsfontein.
BOMA Vleismark doen ook wildbewerking. Die inligting en pryslys is op die webwerf beskikbaar op die dienste-bladsy. Uniek aan BOMA Vleismark se webwerf, is dat dit volledig in Afrikaans en Engels beskikbaar is.
BOMA Vleismark luister na hulle kliënte en ontwikkel deurlopend nuwe produkte en dienste om aan te pas by die veranderende lewenstyl en behoeftes van hul kliënte.
'n Groot verskeidenheid vleisprodukte soos rypgemaakte biefstuk, geurige sosaties, ons eie bekende tradisionele boerewors, plaashoenders, ons eie reeks tuisgemaakte kouevleis, en al die gehalte vleisprodukte wat ons kliënte van 'n eersteklas vleismark verwag.
BOMA Vleismark soek ver en wyd na die beste, geurigste lammers in Suid-Afrika. Die meeste van ons lammers word groot in die Noordkaap en Namibië. Die natuurlike weiding en sonskyn van die wye landskap dra by tot die gesogte gehalte lamsvleis van BOMA Vleismark.
Varkvleis bevat baie min tussenspierse vet wanneer sigbare vet afgesny is – 'n uitstekende verslankerskos!
Die hoë gehalte vars hoenders word spesiaal vir BOMA Vleismark voorberei. Die koue ketting word noukeurig volgehou tot op BOMA Vleismark se rakke.
Vir ons tuisgemaakte kouevleis met ons unieke resepte gebruik ons slegs die beste gehalte vleis. Vleisborde (platters) word op bestelling gemaak - enige grootte, keuse van vleis en prys.
BOMA Vleismark se verskeidenheid biltong en droëwors sluit ook gesondheidsprodukte in soos biltong en droëwors slegs gegeur met sout en peper en gesondheidsdroëwors met verminderde vet. Biltongmandjies vir geskenke word volgens ons kliënte se voorkeur en prys saamgestel. Bederf u familie en vriende met hierdie gesogte geskenk!
Bring gerus u eie houers en ons berei vir u geregte van u keuse voor – hoenderpastei, lamspastei, bobotie, kerriepastei, wildspastei en lasagne. Platters: Ons berei skinkbordgeregte (platters) voor volgens u voorkeur. Vleisborde, soet en sout, of soet borde. Ons bak elke dag vars Quiche in ons Deli: spek en kaas; spinasie en feta; ham en sampioen; biltong en kaas. In die winter is daar elke dag 'n ander geur sop beskikbaar, soos groentesop, boontjie- of sampioensop.
Ons Deli bak elke dag vars broodrolletjies, Panini-broodjies, Italiaanse rolletjies, kaasmuffins, kaas-en spinasiemuffins en ons gewilde worsrolletjies.
Nuut: 'n Volledige ete met kerrielam of bees stroganoff, gegeurde rys en oondgebakte groente is nou daagliks beskikbaar as wegneem-ete. Gaar geregte, gereed om opgedien te word: lamsbredie, kerrielam, hoenderkerrie, hoender à la koning, hoenderpastei; lasagne; wildpastei en bobotie. Ook oondgebakte groente, koekstruif (trifle) en 'n groot verskeidenheid voorbereide slaai.
BOMA Vleismark bied 'n verskeidenheid kaas, waaronder die bekende Poelkaas, Fetakaas, olywe, knoffelbrode, melk, botter en tuisgemaakte gemmerbier aan.